|  |  |  |  |
| --- | --- | --- | --- |
|  | |  | | --- | | Slika na kojoj se prikazuje igra na ploči, šah, Igre  Opis je automatski generiran | |  |
|  |  |  |
|  |  |  |
|  |  |  |
| **REPUBLIKA HRVATSKA** | | |
| **ZAGREBAČKA ŽUPANIJA** | | |
| **GRAD VELIKA GORICA** | | |
|  | **OSNOVNA ŠKOLA VUKOVINA** |  |

*Klasa: 402-08/25-01/7*

*Ur.broj: 238-31-19-02/01-25-1*

**OBRAZLOŽENJE OSTVARENJA PRIHODA I PRIMITAKA, RASHODA I IZDATAKA PRORAČUNA OSNOVNE ŠKOLE VUKOVINA ZA RAZDOBLJE OD 01.01.-31.12.2024.**

**UVOD**

Zakonom o proračunu („Narodne novine“ broj 144/21) propisana je obveza sastavljanja i podnošenja godišnjeg izvještaja o izvršenju proračuna na donošenje upravljačkom tijelu proračunskog korisnika.

Pravilnikom o polugodišnjem i godišnjem izvještaju o izvršenju proračuna i financijskog plana (NN br. 85/23) propisuje se izgled, sadržaj, obveznici primjene, načini i rokovi podnošenja, donošenja i objave polugodišnjeg i godišnjeg izvještaja o izvršenju proračuna i financijskog plana.

Godišnji izvještaj o izvršenju proračuna sastavlja se za razdoblje od 1.siječnja do 31. prosinca proračunske godine. Škola izrađuje godišnji izvještaj o izvršenju proračuna i dostavlja ga Školskom odboru na usvajanje do 31.ožujka tekuće godine, te zatim Upravnom odjelu za predškolski odgoj, školstvo i društvene djelatnosti najkasnije do 31. ožujka tekuće godine. Upravni odjel za predškolski odgoj, školstvo i društvene djelatnosti dostavlja prijedlog godišnjeg izvještaja o izvršenju Službi za financije do 15. travnja tekuće godine.

Navedenim propisom utvrđeno je da godišnji izvještaj o izvršenju proračuna sadrži:

1. Opći dio

* Sažetak Računa prihoda i rashoda i Računa financiranja
* Račun prihoda i rashoda i
* Račun financiranja

1. Posebni dio

* Izvještaj po organizacijskoj klasifikaciji i
* Izvještaj po programskoj klasifikaciji

1. Obrazloženje općeg dijela
2. Posebne izvještaje (ukoliko postoje)

* Izvještaj o korištenju proračunske zalihe
* Izvještaj o zaduživanju na domaćem i stranom tržištu novca i kapitala i
* Izvještaj o danim jamstvima i plaćanjima po protestiranim jamstvima.

Sažetak Računa prihoda i rashoda i Računa financiranja sadrži prikaz ukupno ostvarenih prihoda i primitaka te izvršenih rashoda i izdataka na razini razreda ekonomske klasifikacije te razliku između ukupno ostvarenih prihoda i rashoda te primitaka i izdataka.

Račun prihoda i rashoda sadrži prikaz prihoda i rashoda prema proračunskim klasifikacijama u izvještajima:

* Izvještaj o prihodima i rashodima prema ekonomskoj klasifikaciji
* Izvještaj o prihodima i rashodima prema izvorima financiranja i
* Izvještaj o rashodima prema funkcijskoj klasifikaciji

Račun financiranja sadrži prikaz primitaka i izdataka prema proračunskim klasifikacijama u izvještajima:

* Izvještaj računa financiranja prema ekonomskoj klasifikaciji i
* Izvještaj računa financiranja prema izvorima financiranja

Posebni dio godišnjeg izvještaja o izvršenju sadrži dva izvještaja o izvršenju po proračunskim klasifikacijama:

* Izvještaj po programskoj klasifikaciji

Izvještaj po programskoj klasifikaciji sadrži prikaz rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Obrazloženje općeg dijela godišnjeg izvještaja o izvršenju proračuna proračunskog korisnika sadrži:

* Obrazloženje ostvarenja prihoda i rashoda, primitaka i izdataka u izvještajnom razdoblju
* Prikaz ostvarenog manjka odnosno viška proračuna proračunskog korisnika

Izvještaj o izvršenju financijskog plana pokazuje izvršenje ili ostvarenje financijskog plana, odnosno pokazuje jesu li sredstva utrošena u skladu s financijskim planom. Shodno tome, temelj za izradu izvještaja o izvršenju financijskog plana jest financijski plan izrađen u skladu sa zakonskim i pod zakonskim aktima.

1. **OPĆI DIO**

U razdoblju od 01.01. do 31.12.2024. ostvareni su ukupni prihodi i primici Proračuna Osnovne škole Vukovina u iznosu od 2.932.154,11 eur ili 97,49% godišnjeg plana, a ukupni rashodi i izdaci ostvareni su u iznosu od 2.943.583,25 eur ili 97,16% od godišnjeg plana. Iz navedenog proizlazi da je u razdoblju od 01.01. do 31.12.2024. godine ostvaren manjak prihoda i primitaka tekućeg razdoblja u iznosu 11.429,14 eur, a koji sa manjkom iz prethodnih godina od 73.032,63 eur čini ukupan manjak prihoda i primitaka u iznosu 84.461,77 eur.

Manjak prihoda poslovanja ostvaren je kao rezultat manje ostvarenih prihoda poslovanja u odnosu na izvršene rashode u tekućoj 2024. godini.

Manjak prihoda od nefinancijske imovine rezultat je manje ostvarenih prihoda iz izvora opći prihodi i primitci.

Svi prihodi iz izvora opći prihodi i primitci se računovodstveno evidentiraju u trenutku podmirenja obveze dok se trošak evidentira u trenutku nastanka događaja, te je zbog toga, a prema Okružnici Ministarstva financija iz 2015. godine evidentiran metodološki manjak koji se pokrio u siječnju 2025. godine.

U tablici broj 1. dan je skraćeni prikaz ostvarenja prihoda/primitaka i rashoda/izdataka Proračuna Osnovne škole Vukovina za 2024. godinu u odnosu na tekući plan i izvršenje za izvještajno razdoblje prethodne godine.

Tablica 1.

|  |  |  |  |  |  |  |
| --- | --- | --- | --- | --- | --- | --- |
| **Sažetak: A. Računa prihoda i rashoda i B. Računa financiranja** | | | | | | |
| **Račun / opis** | **Izvršenje 2023. €** | **Izvorni plan 2024. €** | **Tekući plan 2024. €** | **Izvršenje 2024. €** | **Indeks 4/1** | **Indeks 4/3** |
| **A. RAČUN PRIHODA I RASHODA** | **1** | **2** | **3** | **4** | **5** | **6** |
| 6 Prihodi poslovanja | 2.434.840,23 | 2.714.335,00 | 3.007.581,51 | 2.932.153,72 | 120,42% | 97,49% |
| 7 Prihodi od prodaje nefinancijske imovine | 0,00 | 400,00 | 200,00 | 0,39 | 0,00% | 0,00% |
| **UKUPNI PRIHODI** | **2.434.840,23** | **2.714.735,00** | **3.007.781,51** | **2.932.154,11** | **120,42%** | **97,49%** |
| 3 Rashodi poslovanja | 2.405.604,05 | 2.644.635,00 | 2.951.340,00 | 2.885.007,23 | 119,93% | 97,75% |
| 4 Rashodi za nabavu nefinancijske imovine | 51.078,00 | 78.200,00 | 78.230,00 | 58.576,02 | 114,68% | 74,88% |
| **UKUPNI RASHODI** | **2.456.682,05** | **2.722.835,00** | **3.029.570,00** | **2.943.583,25** | **119,82%** | **97,16%** |
| **VIŠAK / MANJAK** | **-21.841,82** | **-8.100,00** | **-21.788,49** | **-11.429,14** | **52,33%** | **52,45%** |
| **B. RAČUN ZADUŽIVANJA / FINANCIRANJA** |  |  |  |  |  |  |
| 8 Primici od financijske imovine i zaduživanja | 0,00 | 0,00 | 0,00 | 0,00 | 0,00% | 0,00% |
| 5 Izdaci za financijsku imovinu i otplate zajmova | 0,00 | 0,00 | 0,00 | 0,00 | 0,00% | 0,00% |
| **NETO ZADUŽIVANJE** | **0,00** | **0,00** | **0,00** | **0,00** | **0,00%** | **0,00%** |
| **VIŠAK / MANJAK IZ PRET.(IH) GOD. KOJI ĆE SE POKRITI / RASPOREDITI** | **-8.170,88** | **8.100,00** | **3.615,00** | **-73.032,63** | **7,40%** | 16,72 |
| **VIŠAK / MANJAK + NETO ZAD. / FINANC. + KORIŠTENO U PRET. GOD** |  |  |  |  |  |  |
| **REZULTAT GODINE - VIŠAK/MANJAK ZA PRIJENOS/POKRIĆE U SLJEDEĆEM RAZDOBLJU** | **-73.032,63** | **0,00** | **0,00** | **-84.461,77** |  |  |

U tablici broj 2. dan je pregled ostvarenih prihoda i primitaka Proračuna Osnovne škole Vukovina prema ekonomskoj klasifikaciji za razdoblje od 01.01. do 31.12.2024. u odnosu na godišnji plan i izvršenje za izvještajno razdoblje prethodne godine.

Tablica 2.

|  |  |  |  |  |  |  |
| --- | --- | --- | --- | --- | --- | --- |
| **Prihodi prema ekonomskoj klasifikaciji** | | | | | | |
| Za razdoblje od 01.01.2024. do 31.12.2024. | | | | | | |
| **Račun / opis** | **Izvršenje 2023. €** | **Izvorni plan 2024. €** | **Tekući plan 2024. €** | **Izvršenje 2024. €** | **Indeks 4/1** | **Indeks 4/3** |
| **A. RAČUN PRIHODA I RASHODA** | **1** | **2** | **3** | **4** | **5** | **6** |
| **6 Prihodi poslovanja** | **2.434.840,23** | **2.714.335,00** | **3.007.581,51** | **2.932.153,72** | **120,42%** | **97,49%** |
| 63 Pomoći iz inozemstva i od subjekata unutar općeg proračuna | 1.887.959,64 | 2.115.350,00 | 2.375.350,00 | 2.305.348,31 | 122,11% | 97,05% |
| 65 Prihodi od upravnih i administrativnih pristojbi, pristojbi po posebnim propisima i naknada | 14.096,42 | 13.500,00 | 13.500,00 | 9.386,16 | 66,59% | 69,53% |
| 66 Prihodi od prodaje proizvoda i robe te pruženih usluga i prihodi od donacija | 5.558,43 | 10.200,00 | 10.200,00 | 8.887,74 | 159,90% | 87,13% |
| 67 Prihodi iz nadležnog proračuna i od HZZO-a temeljem ugovornih obveza | 527.225,74 | 575.285,00 | 608.531,51 | 608.531,51 | 115,42% | 100,00% |
| **7 Prihodi od prodaje nefinancijske imovine** | **0,00** | **400,00** | **200,00** | **0,39** | **0,00%** | **0,20%** |
| 72 Prihodi od prodaje proizvedene dugotrajne imovine | 0,00 | 400,00 | 200,00 | 0,39 | 0,00% | 0,20% |

**Prihodi poslovanja**

***Prihodi poslovanja*** realizirani su u iznosu 2.932.153,72 eur ili 97,49% u odnosu na plan, a u odnosu na izvršenje za izvještajno razdoblje prethodne godine veći su za 20,42%.

Prihode poslovanja čine :

* + *pomoći iz inozemstva i od subjekata unutar općeg proračuna,*
  + *prihodi od upravnih i administrativnih pristojbi, pristojbi po posebnim propisima i naknada,*
  + *prihodi od prodaje proizvoda i robe te pruženih usluga i prihodi od donacija,*
  + *prihodi iz nadležnog proračuna i od HZZO-a temeljem ugovornih obveza*
  + *prihodi od prodaje proizvedene dugotrajne imovine*

**63 Prihodi pomoći iz inozemstva i od subjekata unutar općeg proračuna** realizirani su u iznosu 2.305.348,31 eur ili 97,05% u odnosu na tekući plan.

Prihodi se odnosne na novčana sredstva kojima Ministarstvo znanosti i obrazovanja financira plaće djelatnika, mentorstva, udžbenike, lektiru, prehranu učenika i menstrualne higijenske potrepštine.

Unutar tih prihoda nalaze se i prihodi od pomoći temeljem prijenosa EU sredstava iz kojih se financira školska shema voća, povrća te mlijeka i mliječnih proizvoda.

**65 Prihodi od upravnih i administrativnih pristojbi, pristojbi po posebnim propisima i naknada** realizirani su u iznosu 9.386,16 eur ili 69,53% u odnosu na tekući plan.

Razlog tome je uvođenje besplatne prehrane za sve učenike što je rezultiralo smanjenjem uplata roditelja za prehranu.

Prihode čine uplate roditelja za produženi boravak te prihodi od osiguravajućih društava na ime štete uzrokovane nepredvidivim događajima (npr. lom stakla).

**66 Prihodi od prodaje proizvoda i robe te pruženih usluga i prihodi od donacija** realizirani su u iznosu 8.887,74 eur ili 87,13% u odnosu na tekući plan.

Prihode čine uplate korisnika za korištenje sportske dvorane, uplate za otkup starog papira te tekuće donacije fizičkih ili pravnih osoba, a koriste se najčešće za nabavu sitnog inventara/opreme kao i ostalih troškova prema iskazanim potrebama učitelja a u svrhu poboljšanja nastavnog procesa. Koriste se i za isplatu dnevnica učiteljima (npr. škola u prirodi, izvanučionička nastava).

**67 Prihodi iz nadležnog proračuna i od HZZO-a temeljem ugovornih obveza** realizirani su u iznosu 608.531,51 eur ili 100,00% u odnosu na plan.

Prihodi se odnose na sredstva u okviru općih prihoda i primitaka iz proračuna (do i iznad zakonskog standarda). Koriste se za isplatu plaća (za učiteljicu u produženom boravku i pomoćnike u nastavi), materijalna prava radnika (jubilarne nagrade, regres za korištenje godišnjeg odmora, solidarne pomoći za duže bolovanje radnika, božićnica, dar za djecu i sl.), nabavu radnih bilježnica i likovnih mapa, plaćanje režijskih troškova, komunalnih usluga, prijevoza učenika, uredskog materijala i dokumentacije, potrošnog materijala, sitnog inventara, opreme i slično.

**72 Prihodi od prodaje proizvedene dugotrajne imovine** realizirani su u iznosu 0,39 eur dok su u istom razdoblju prošle godine iznosili 0,00 eur.

Ti prihodi se odnose na otkupnu cijenu stanova na kojima postoji stanarsko pravo, te prodaje stanova u vlasništvu Grada Velika Gorica.

U tablici broj 3. dan je prikaz izvršenih rashoda i izdataka Proračuna Osnovne škole Vukovina prema ekonomskoj klasifikaciji za razdoblje od 01.01. do 31.12.2024. u odnosu na godišnji plan i izvršenje za izvještajno razdoblje prethodne godine.

Tablica 3.

|  |  |  |  |  |  |  |
| --- | --- | --- | --- | --- | --- | --- |
| **Rashodi prema ekonomskoj klasifikaciji** | | | | | | |
| Za razdoblje od 01.01.2024. do 31.12.2024. | | | | | | |
| **Račun / opis** | **Izvršenje 2023. €** | **Izvorni plan 2024. €** | **Tekući plan 2024. €** | **Izvršenje 2024. €** | **Indeks 4/1** | **Indeks 4/3** |
| **A. RAČUN PRIHODA I RASHODA** | **1** | **2** | **3** | **4** | **5** | **6** |
| **RASHODI POSLOVANJA** |  |  |  |  |  |  |
| **3 Rashodi poslovanja** | **2.405.604,05** | **2.644.635,00** | **2.951.340,00** | **2.885.007,23** | **119,93%** | **97,75%** |
| 31 Rashodi za zaposlene | 1.733.134,43 | 1.868.200,00 | 2.167.545,00 | 2.159.305,08 | 124,59% | 99,62% |
| 32 Materijalni rashodi | 588.334,24 | 688.915,00 | 689.955,00 | 633.215,84 | 107,63% | 91,78% |
| 34 Financijski rashodi | 120,76 | 20,00 | 20,00 | 8,67 | 7,18% | 43,35% |
| 37 Naknade građanima i kućanstvima na temelju osiguranja i druge naknade | 82.653,93 | 86.000,00 | 92.320,00 | 91.152,47 | 110,28% | 98,74% |
| 38 Ostali rashodi | 1.360,99 | 1.500,00 | 1.500,00 | 1.325,17 | 97,39% | 88,34% |
| **RASHODI ZA NABAVU NEFINANCIJSKE IMOVINE** |  |  |  |  |  |  |
| **4 Rashodi za nabavu nefinancijske imovine** | **51.078,00** | **78.200,00** | **78.230,00** | **58.576,02** | **114,68%** | **74,88%** |
| 42 Rashodi za nabavu proizvedene dugotrajne imovine | 23.303,20 | 51.200,00 | 56.620,00 | 36.966,02 | 158,63% | 65,29% |
| 45 Rashodi za dodatna ulaganja na nefinancijskoj imovini | 27.774,80 | 27.000,00 | 21.610,00 | 21.610,00 | 77,80% | 100,00% |

**Rashodi poslovanja**

***Rashodi poslovanja*** realizirani su u iznosu 2.885.007,23 eur ili 97,75% u odnosu na plan, a u odnosu na izvršenje za izvještajno razdoblje prethodne godine veći su za 19,93%.

Rashode poslovanja čine:

* + *rashodi za zaposlene*
  + *materijalni rashodi*
  + *financijski rashodi*
  + *naknade građanima i kućanstvima na temelju osiguranja i druge naknade*
  + *ostali rashodi*

**31 Rashodi za zaposlene** realizirani su u iznosu od 2.159.305,08 eur ili 99,62% od tekućeg plana.

Rashodi za zaposlene obuhvaćaju plaće, doprinose na plaće i ostale rashode (materijalna prava i naknade).

Plaće su ostvarene u ukupnom iznosu od 1.796.290,05 eur, doprinosi na plaće u iznosu od 292.072,76 eur i ostali rashodi za zaposlene u iznosu od 70.942,27 eur.

**32 Materijalni rashodi** realizirani su u iznosu od 633.215,84 eur ili 91,78% od planiranog iznosa, a odnose se na rashode za redovno poslovanje i rashode za izvršavanje programskih aktivnosti Osnovne škole Vukovina.

Materijalne rashode čine:

* *naknade troškova zaposlenima*
* *rashodi za materijal i energiju*
* *rashodi za usluge*
* *ostali nespomenuti rashodi poslovanja*

Naknade troškova zaposlenima ostvarene su u iznosu od 71.665,62 eur. Od toga je za naknade za prijevoz utrošeno 57.340,37 eur, za službena putovanja 13.285,25 eur, te za stručno usavršavanje djelatnika 1.040,00 eur.

Rashodi za materijal i energiju izvršeni su u iznosu od 286.767,24 eur. Najveći dio odnosi se na rashode za materijal i sirovine u iznosu od 152.726,73 eur, zatim za energiju u iznosu 49.894,86 eur, uredski materijal i ostale materijalne rashode u iznosu 43.246,84 eur, materijal i dijelove za tekuće i investicijsko održavanje u iznosu 29.588,63 eur, sitni inventar i auto gume 10.141,75 eur, te službena, radna i zaštitna odjeća i obuća u iznosu od 1.168,43 eur.

Rashodi za usluge izvršeni su u iznosu 256.996,60 eur, a odnose se na usluge telefona, pošte i prijevoza 211.520,44 eur (najveći dio za usluge prijevoza učenika autobusom u/iz škole), za usluge tekućeg i investicijskog održavanja 22.998,90 eur, za komunalne usluge 12.774,39 eur, za zdravstvene i veterinarske usluge utrošeno je 5.467,62 eur, za ostale usluge 3.008,12 eur, za intelektualne i osobne usluge 757,00 eur, za računalne usluge 410,13 eur te za zakupnine/najamnine 60,00 eur.

Ostali nespomenuti rashodi poslovanja izvršeni su u iznosu od 17.786,38 eur. Najveći dio ovih rashoda odnosi se na premije osiguranja 5.263,07 eur, na pristojbe i naknade u iznosu 6.226,61 eur, zatim na ostale nespomenute rashode poslovanja 5.180,43 eur, reprezentaciju 810,00 eur, članarine i norme 273,09 eur te troškove sudskih postupaka u iznosu 33,18 eur.

**34 Financijski rashodi** izvršeni su u iznosu od 8,67 eur ili 43,35% od planiranog iznosa.

Ostali financijski rashodi u iznosu 8,67 eur čine zatezne kamate iz poslovnih odnosa kao.

**37 Naknade građanima i kućanstvima na temelju osiguranja i druge naknade** izvršene su u ukupnom iznosu od 91.152,47 eur ili 98,74% od godišnjeg plana.

Naknade građanima i kućanstvima u naravi izvršene su u iznosu 91.152,47 eur, a odnose se na sredstva utrošena za nabavu radnih udžbenika, radnih bilježnica i ostalih nastavnih materijala kao i likovnih mapa za osnovnu školu.

**38 Ostali rashodi** izvršeni su u iznosu od 1.325,17 eur ili 88,34% od tekućeg plana.

Tekuće donacije iznose 1.325,17 eur, a sredstva su utrošena za nabavu menstrualnih higijenskih potrepština.

**Rashodi za nabavu neproizvedene dugotrajne imovine**

***Rashodi za nabavu neproizvedene dugotrajne imovine*** realizirani su u iznosu 58.576,02 eur ili 74,88% u odnosu na tekući plan, a u odnosu na izvršenje za izvještajno razdoblje prethodne godine veći su za 14,68%.

Rashode za nabavu nefinancijske imovine čine:

* *rashodi za nabavu proizvedene dugotrajne imovine*
* *rashodi za dodatna ulaganja na nefinancijskoj imovini*

**42 Rashodi za nabavu proizvedene dugotrajne imovine**

Za rashode za nabavu proizvedene dugotrajne imovine utrošeno je 36.966,02 eur ili 65,29% od godišnjeg plana. Rashodi za postrojenje i opremu izvršeni su u iznosu od 18.953,58 eur.

Od toga, na uredsku opremu i namještaj odnosi se 7.861,14 eur, na uređaje, strojeve i opremu za ostale namjene odnosi se 4.084,98 eur, 6.497,46 eur odnosi se na opremu za održavanje i zaštitu te 510,00 eur na komunikacijsku opremu.

Rashodi za knjige, umjetnička djela i ostale izložbene vrijednosti izvršeni su u iznosu od 18.012,44 eur. Sredstva se odnose na radne i višegodišnje udžbenike te lektirne naslove i druge knjige za potrebe školske knjižnice.

**45 Rashodi za dodatna ulaganja na nefinancijskoj imovini**

Rashodi za dodatna ulaganja na nefinancijskoj imovini izvršeni su u iznosu od 21.610,00 eur što je 100,00% u odnosu na tekući plan.

Izvršena sredstva odnose se na izmjenu sobnih vrata na učionicama i kabinetima.

Rashodi se razlikuju prema izvorima financiranja:

1.1. Opći prihodi i primitci – prihodi dobiveni iz proračuna Grada Velike Gorice kao i decentralizirana sredstva za financiranje plaća učiteljice u produženom boravku, pomoćnika u nastavi kao i svih ostalih materijalnih troškova

3.2. Vlastiti prihodi – prihodi ostvareni od vlastite djelatnosti (najam dvorane, otkup starog papira)

4.2. Prihodi za posebne namjene – prihodi od uplata roditelja za usluge produženog boravka, popravak tableta

5.2. Pomoći – prihodi dobiveni od MZO za financiranje prehrane učenika, školske sheme, nabavu udžbenika, lektire, menstrualnih potrepština, razni materijalni troškovi za učenike iz Ukrajine, prihod od Zagrebačke županije za nabavu opreme, itd.

6.2. Donacije – prihodi od fizičkih ili pravnih osoba koji se koriste za kupnju sitnog inventara, opreme te isplatu dnevnica učiteljima 7.2. Prihodi od prodaje nefinancijske imovine i naknadne s naslova osiguranja – prihodi od osiguravajućih društava na ime štete uzrokovane nepredvidivim događajima

9.2. Pomoći od Državne riznice – prihodi od MZO za isplatu plaća i ostalih materijalnih troškova zaposlenima

Tablica 4.

|  |  |  |  |  |  |  |
| --- | --- | --- | --- | --- | --- | --- |
| **Prihodi i rashodi prema izvorima** | | | | | | |
| Za razdoblje od 01.01.2024. do 31.12.2024. | | | | | | |
| **Račun / opis** | **Izvršenje 2023. €** | **Izvorni plan 2024. €** | **Tekući plan 2024. €** | **Izvršenje 2024. €** | **Indeks 4/1** | **Indeks 4/3** |
| **PRIHODI I RASHODI PREMA IZVORIMA FINANCIRANJA** | **1** | **2** | **3** | **4** | **5** | **6** |
| **SVEUKUPNI PRIHODI** | **2.932.154,11** | **2.714.735,00** | **3.007.781,51** | **2.932.154,11** | **120,42%** | **97,49%** |
| Izvor 1. OPĆI PRIHODI I PRIMICI | 491.891,70 | 570.428,13 | 588.686,66 | 588.686,66 | 119,68% | 100,00% |
| Izvor 3. VLASTITI PRIHODI | 3.485,80 | 5.500,00 | 5.500,00 | 5.297,74 | 151,98% | 96,32% |
| Izvor 4. PRIHODI ZA POSEBNE NAMJENE | 14.096,42 | 13.000,00 | 13.000,00 | 9.386,16 | 66,59% | 72,20% |
| Izvor 5. POMOĆI | 197.482,76 | 240.206,87 | 255.194,85 | 216.811,82 | 109,79% | 84,96% |
| Izvor 6. DONACIJE | 2.072,63 | 4.700,00 | 4.700,00 | 3.590,00 | 173,21% | 76,38% |
| Izvor 7. PRIHODI OD PRODAJE NEF.IMOVINE I NAKNADE S NASLOVA OSIGURANJA | 0,00 | 900,00 | 700,00 | 0,39 | 0,00% | 0,06% |
| Izvor 9. 409 - OŠ Vukovina | 1.725.811,92 | 1.880.000,00 | 2.140.000,00 | 2.108.381,34 | 122,17% | 98,52% |
|  |  |  |  |  |  |  |
| **SVEUKUPNI RASHODI** | **2.456.682,05** | **2.722.835,00** | **3.029.570,00** | **2.943.583,25** | **119,82%** | **97,16%** |
| Izvor 1. OPĆI PRIHODI I PRIMICI | 503.643,30 | 575.285,00 | 605.405,00 | 603.027,84 | 119,73% | 99,61% |
| Izvor 3. VLASTITI PRIHODI | 4.494,77 | 6.500,00 | 6.745,00 | 4.188,97 | 93,20% | 62,10% |
| Izvor 4. PRIHODI ZA POSEBNE NAMJENE | 15.441,11 | 15.000,00 | 13.000,00 | 8.617,82 | 55,81% | 66,29% |
| Izvor 5. POMOĆI | 205.255,65 | 237.350,00 | 256.650,00 | 215.741,82 | 105,11% | 84,06% |
| Izvor 6. DONACIJE | 2.035,30 | 5.000,00 | 4.760,00 | 3.625,46 | 178,13% | 76,17% |
| Izvor 7. PRIHODI OD PRODAJE NEF.IMOVINE I NAKNADE S NASLOVA OSIGURANJA | 0,00 | 3.700,00 | 3.010,00 | 0,00 | 0,00% | 0,00% |
| Izvor 9. 409 - OŠ Vukovina | 1.725.811,92 | 1.880.000,00 | 2.140.000,00 | 2.108.381,34 | 122,17% | 98,52% |

1. **POSEBNI DIO**

Program **Javne potrebe u školstvu** kojim se financira djelatnost Osnovne škole Vukovina, a provodi se krozaktivnost *–* *Djelatnost škola* - *do zakonskog standarda* i aktivnost *–* *Djelatnost škola* - *iznad zakonskog standarda*, izvršen je u nešto većem opsegu zbog povećanih troškova izvođenja programa tokom godine, ali dinamikom predviđenom Programom javnih potreba u školstvu Grada Velike Gorice za 2024. godinu. Time je osiguran minimalni zakonski standard djelatnosti odgoja i obrazovanja u osnovnim školama kojima je osnivač Grad Velika Gorica. Iz decentraliziranih sredstava, osigurana su sredstva za energente i prijevoz učenika, a iz sredstava Grada Velika Gorica te ostalih namjenskih prihoda osigurana su sredstva za druge materijalne troškove, materijal, dijelove i usluge tekućeg i investicijskog održavanja, nabavu nove i zamjenu dotrajale opreme, nabavu namirnica i menstrualnih potrepština, udžbenika, radnih bilježnica, lektirnih naslova. Osigurana su sredstva za nabavu ostalih nastavnih materijala za učenike Škole. Osigurana su i sredstva za plaću i druga materijalna prava za učiteljicu u produženom boravku te troškove službenih putovanja i osposobljavanja i usavršavanja djelatnika.

Program **Šire javne potrebe u školstvu** koji se provodi kroztekući projekte – *Svako dijete ima pravo* *na obrazovanje VII kao i Svako dijete ima pravo* *na obrazovanje VIII su* izvršeni opsegom i dinamikom predviđenim Sporazumom o partnerstvu u provedbi projekta „Svako dijete ima pravo na obrazovanje“ iz sredstava Europskog socijalnog fonda za osiguravanje pomoćnika u nastavi učenicima s teškoćama u Osnovnoj školi Vukovina te je kao i tekući projekt – *Pomoćnik u nastavi* izvršen opsegom i dinamikom predviđenim Programom javnih potreba u školstvu Grada Velike Gorice za 2024. godinu a prema potrebama učenika sa poteškoćama u Osnovnoj školi Vukovina. Tim su se projektom osiguravali pomoćnici u nastavi učenicima s teškoćama koji nisu bili obuhvaćeni EU projektom „*Svako dijete ima pravo* *na obrazovanje VII/VIII*“.

Na kraju, isti **Program** koji se provodi kroz aktivnost *–* *Redovna djelatnost osnovnih škola* – *Državna riznica* izvršen je opsegom i dinamikom predviđenim Programom javnih potreba u školstvu Grada Velike Gorice za 2024. godinu za isplatu plaća i ostalih materijalnih prava zaposlenih u osnovnim školama za djelatnike Osnovne škole Vukovina.

U privitku obrazloženja nalaze se tablice iz aplikacije LC-a vezane za Izvještaj o izvršenju financijskog plana za 2024. godinu.

Godišnji izvještaj o izvršenju proračuna objavit će se na internetskim stranicama Osnovne škole Vukovina u roku predviđenim Pravilnikom.

Ovaj Godišnji izvještaj o izvršenju proračuna Osnovne škole Vukovina za 2024. godinu stupa na snagu prvi dan nakon usvajanja na Sjednici Školskog odbora Osnovne škole Vukovina.

U Gornjem Podotočju, 24.03.2025.

**PREDSJEDNIK**

**ŠKOLSKOG ODBORA**

Ljerka Kovačević